# ธรรม์ โทณะวณิก
ธรรม์ โทณะวณิก (29 กรกฎาคม พ.ศ. 2517 – 16 มีนาคม พ.ศ. 2538)  เป็นอดีตนักแสดงและนายแบบชาวไทย เป็นบุตรของนายแพทย์ วิรุณ โทณะวณิกและ อิราวดี นวมานนท์ หรือ น้ำอบ นักเขียนชื่อดัง มีผลงานเขียนอย่างเรื่อง คือหัตถาครองพิภพ ซึ่งมีตัวละครตัวหนึ่งในเรื่องชื่อ พจน์ สร้างมาจากต้นแบบของธรรม์ และธรรม์ได้ร่วมแสดง แต่เสียชีวิตขณะได้ถ่ายทำไตเติลละครไว้ก่อนหน้านั้นเพียงแค่ 2 วัน ต่อมาได้เปลี่ยนนักแสดงเป็น อัษฎา พานิชกุล มารับบทแทน

 ประวัติ 
ธรรม์ โทณะวณิก เกิดและเติบโตที่ นิวยอร์ก สหรัฐอเมริกา ธรรม์เข้าสู่วงการบันเทิง โดยมีผลงานชิ้นแรกในวัยเด็กคือการถ่ายแบบนิตยสารสตรีสารปี 2527 ต่อมา ชาติชาย แก้วสว่าง อดีตผู้กำกับภาพยนตร์วัยรุ่นชื่อดังของไฟว์สตาร์ ซึ่งในขณะนั้นยังเป็นผู้กำกับหน้าใหม่ ไม่เคยมีผลงานกำกับมาก่อนเปิดชีวิต... ผู้กำกับหนังวัยรุ่นในตำนาน ‘ต้อ-ชาติชาย แก้วสว่าง ได้พบและติดต่อธรรม์ให้มาแสดงภาพยนตร์เรื่องแรก ชื่อเรื่อง "กระโปรงบานขาสั้น" ประกบคู่กับ ธัญญาเรศ รามณรงค์ จนประสบความสำเร็จอย่างสูง สามารถแจ้งเกิดให้ธรรม์เป็นนักแสดงหน้าใหม่ ที่น่าจับตา 

ธรรม์มีผลงานทั้งถ่ายแฟชั่นตามนิตยสารวัยรุ่นต่าง ๆ  มากมาย โดยเฉพาะอย่างยิ่ง นิตยสารเธอกับฉัน ได้ให้ตำแหน่งเป็นหนุ่มช่างฝันกิตติมศักดิ์ เธอกับฉัน ปี 2536 เนื่องจากมีคะแนนทิ้งห่างอันดับ 2 ค่อนข้างสูง และผลงานแสดงภาพยนตร์อย่างเรื่อง กระโปรงบานขาสั้น, ม.6/2 ห้องครูวารี, กระโปรงบานขาสั้น เทอม 2 ตอน แอบดูบาร์บีคิว และ ขอเก็บหัวใจเธอไว้คนเดียว รวมถึงได้ร่วมแสดงในเรื่องสมศรี 422R ภาค 3 โปรแกรม D ปีนี้มีน้อง นอกจากนี้ยังมีผลงานละคร ออกอากาศทางช่อง 3 และช่อง 7 อีกด้วย"10 ปี ไท เอนเตอร์เทนเม้นท์", นิตยสารอานนท์ ฉบับธันวาคม 2536-มกราคม 2537 หน้า 83

ธรรม์ได้คบหากับแฟนสาวนอกวงการชื่อน้ำฝน หรือ เบญจพร ตังคานุกูลกิจ นักศึกษามหาวิทยาลัยอัสสัมชัญ(เอแบค)มา 4-5 ปี ตั้งแต่ทั้งคู่ยังศึกษาอยู่ชั้นมัธยมศึกษาตอนปลายที่โรงเรียนเตรียมอุดมศึกษาน้อมเกล้าด้วยกันรำลึก ธรรม์ โทณะวณิก พระเอกดาวรุ่งที่จากไป ยังอยู่ในใจตลอดกาล

 การเสียชีวิต 
ธรรม์เสียชีวิตเมื่อวันพฤหัสบดีที่ 16 มีนาคม พ.ศ. 2538 เวลา 23.00 น. อายุได้ 20 ปีเศษ สาเหตุคือตกลงมาจากดาดฟ้าซีเอ็นพีคอนโดมีเนียมสูง 16 ชั้น ณ อำเภอปากเกร็ด จังหวัดนนทบุรี ซึ่งเป็นที่พักอาศัยของธรรม์ ทะลุลงมายังหลังคาบ้านแบ่งเช่าหลังหนึ่ง ซึ่งทำให้ทองม้วน พุ่มฉัตร สาวโรงงานผู้ชื่นชอบธรรม์เป็นการส่วนตัว และกำลังนอนหลับพักผ่อนอยู่ในบ้านนั้น ได้รับบาดเจ็บที่ขาขวาด้วย ปัจจุบันยังไม่ทราบสาเหตุของการตกตึก สันนิษฐานว่าอาจเกิดอุบัติเหตุจนพลัดตกลงมา หรือเมายา ภายหลังได้ชันสูตรพลิกศพบางส่วน ไม่พบสารเสพติดใด ๆ ในร่างกาย อนึ่ง ก่อนการเสียชีวิตไม่กี่ชั่วโมง ธรรม์อัดรายการลุ้นข้ามโลก ทุกคนเห็นธรรม์เงียบขรึม สูบบุหรี่จัด รายการตอนดังกล่าวได้เผยแพร่ทางโทรทัศน์ช่อง 9 หลังธรรม์เสียชีวิตแด่เธอที่รัก... ผู้จากไปอย่างไม่มีวันกลับ

ภายหลังธรรม์เสียชีวิต น้ำอบ มารดาของธรรม์ ให้สัมภาษณ์ว่า "ไม่เชื่อว่าธรรม์จะฆ่าตัวตาย เพราะยังสัญญากับแม่ว่าจะดูละครตอนแรกด้วยกัน และธรรม์ไม่เคยผิดสัญญากับแม่" ทั้งยังสันนิษฐานว่า ธรรม์อาจถูกฆาตกรรมย้อนคดีสะเทือนใจ !!! "ธรรม์ โทณะวณิก" พระเอกสุดหล่อ ขวัญใจชาวไทยแห่งยุค 90 !!! "ฆ่าตัวตาย" หรือ "ฆ่าตกรรม" ???

 ผลงาน 
 ภาพยนตร์ 
 ภาพยนตร์ ปี พ.ศ.  เรื่อง  รับบท  2536  กระโปรงบานขาสั้น  แซ็ก 2537  ม.6/2 ห้องครูวารี  มนัสวิน อัศวศักดิ์ (วิน) กระโปรงบานขาสั้น เทอม 2 ตอน แอบดูบาร์บีคิว  แซ็ก 2538 สมศรี 422R ภาค 3 (โปรแกรม D ปีนี้มีน้อง)  โจ ขอเก็บหัวใจเธอไว้คนเดียว  ทะเล

 ละครโทรทัศน์ 
 ละครโทรทัศน์ ปี พ.ศ.  เรื่อง  ออกอากาศ  รับบท2537  สิบหนึ่งเพื่อนกัน  ช่อง 3  เนม ถนนสายสุดท้าย  ช่อง 7  พรดิษฐา (ดิษฐา) สายรักสายสวาท  ช่อง 3  ภูบดี นภาธร (ภู) 2538  คือหัตถาครองพิภพ  ช่อง 7  พจน์ 

 เนื่องจากธรรม์ได้เสียชีวิตระหว่างถ่ายทำละครเรื่องคือหัตถาครองพิภพ ผู้รับบทแทนคือ อัษฎา พานิชกุล

 เพลงประกอบภาพยนตร์ 
 เพลง อย่าไปเชื่อคนโกหก (ม.6/2 ห้องครูวารี)
 เพลง เป็นดั่งต้นไม้ใหญ่ (ม.6/2 ห้องครูวารี)